Печорско Море

Печорско Море () — море во северозападна Русија, во југоисточниот дел на Баренцовото Море. На запад се граничи со островот Колгуев, на исток со островот Вајгач и Југорскиот Полуостров, а на север со јужниот крај на Нова Земја.

Морето е прилично плитко, со просечна длабочина од само 6 м (најдлабокото место е -210 м). Во јужниот дел тече Колгуевската струја, во источен правец. Недалеку од брегот се сместени неколку острова, од кои најголем е Долги.

Од ноември до јуни, Печорското Море е покриено со пловечки мраз. Најголема река што се влева во него е Печора.

Историја
Историски, Печорското Море го носело своето име пред да биде наречено соседното Баренцово Море. Остатокот од морската површина дотогаш се нарекувал Мурманско Море.

Печорското Море било поаѓалиште за истражување на непознатите ледените мориња на исток. Првата позната пловидба по Печорското Море низ протокот Југорски Шар ја направил истражувачот Улеб од Нижни Новгород, кој преминал во Карското Море во 1032 г.

Почнувајќи од XI век, Печорското Море и крајбрежјето на Нова Земја почнало да се истражува и подоцна населува од руското население наречено Помори, кое живее крај Белото Море. Во подоцнежниот дел на XVI век почнал да се користи првиот арктички трговски пловен пат од Белото Море до реката Об и Енисејскиот Залив. Со ова се отворил пат кон богатите ресурси на Сибир и се користел сè до 1619 г., кога е затворен од военостратешки и политички причини, стравувајќи од можно навлегување на европските земји во Сибир.

Екологија
Риболовот во Баренцовото Море, особено на бакаларот, е од голема важност за Норвешка и Русија. На дното на Печорското Море разновидна фауна.S. Dahle, 2004 Покрај тоа, околу морето живеат генетски посебни бели мечки.C.M. Hogan, 2008 Таканаречената „карска група“ на белуги се селат во Печорското Море за да презимат. Разни видови како моржовите се загрозени од можни загадувањаReeves R.R., Ewins J.P., Agbayani S., Blijleven J., 2013, Distribution of endemic cetaceans in relation to hydrocarbon development and commercial shipping in a warming Arctic, Marine Policy 44, pp.375-389, DOI: 10.1016/j.marpol.2013.10.005,  поради експлоатацијата на нафта во морето.S.A. Ogorodov, 2004

 Наводи 

 Литература 
 Encyclopædia Britannica
 Salve Dahle (2004) Benthic fauna in the Pechora Sea.  In: Oslo Database. Norwegian Polar Institute; Polar Environmental Centre; Akvaplan-niva, Tromsø, Norway, 10 септември 2004 
 Benthic fauna:  
 C. Michael Hogan (2008) Polar Bear: Ursus maritimus, Globaltwitcher.com, ed. Nicklas Stromberg
 Oil and Gas Resources in North-West Russia (2008) 
 S. A. Ogorodov (2004) Human impact on coastal stability in the Pechora Sea 
 Leonid Sverdlov, (Member of the Russian Geographic Society), RUSSIAN NAVAL OFFICERS AND GEOGRAPHIC EXPLORATION IN NORTHERN RUSSIA.
 C. Raymond Beazley, The Russian Expansion Towards Asia and the Arctic in the Middle Ages (to 1500). The American Historical Review

Категорија:Мориња во Северноледениот Океан
Категорија:Баренцово Море
Категорија:Мориња во Русија
Категорија:Ненецки автономен округ